Saint-Pierre et Miquelon - Wikipedia

# Saint-Pierre et Miquelon

### vanuit Wikipedia, die vrye ensiklopedie.

Saint-Pierre et Miquelon is 'n Franse besitting, wat uit 'n aantal klein eilande langs die oostelike kus van Kanada, suid van die provinsie van Newfoundland (Frans: Terre-Neuve) , bestaan.

Saint-Pierre et Miquelon

Die Vlag van Saint-Pierre et Miquelon | Die Wapen van Saint-Pierre et Miquelon

Nasionale leuse: A mare labor
Ampstaal | Frans
Hoofstad | Saint-Pierre
President van die Conseil-Général | Stéphane Artano
Prefek | Albert Dupuy
Oppervlakte – Total – % water | 242 km² 0.0%
Bevolking (2005) | 7 012
Geldeenheid | Euro (€ EUR)
Tydsone | UTC-3
Skakelkode | 508
Internet TLD | .pm
Franse besitting sedert 1763

## [wysig] Geskiedenis

Die oudste artefakte, wat deur Inuïet of Indiane gemaak is, dateer uit die tydperk van 3000 v.C.

Die Portugese ontdekker João Álvares Fagundes het die eilandgroep "Die Elfduisend Maagde" vernoem, maar uiteindelik het die Franse naam "Eilande van Saint-Pierre" gebruiklik geword.

Tydens die 16de eeu het die eilande as 'n Franse visvangbasis gedien. In die kabeljouseisoen het veral die vissers van La Rochelle, Granville, Saint-Malo en die Baskeland hier aangedoen. Die Franse seevaarder Jacques Cartier het in die jaar 1536 'n besoek an Saint-Pierre afgelê en berig gelewer oor die Franse en Bretonse visvangsaktiwiteite in die gebied.

Winterlandskap

Die naam van die eiland Miquelon is van Baskiese herkoms, aangesien dit die basis van vissers uit die Baskiese dorp Saint-Jean-de-Luz was.

Die eerste Franse nedersetting op Saint-Pierre is in die 17de eeu gestig. Frankryk] moes die eilandgroep ingevolge 'n ooreenkoms by die Verdrag van Utrecht in die jaar 1713 afstaan. Vyftig jaar later, teen die einde van die Sewejarige Oorlog in 1763, is die eilande weer aan Frankryk oorhandig.

In die tydperk tussen 1763 en 1778 was die eilandgroep die toevlugsoord van Franstalige Akadiërs, wat deur die Britse owerheid uit Nova Scotia verdryf is.

Die Britte het die Franse ondersteuning van die Amerikaanse Rewolusionêre Oorlog in 1778 met 'n aanval op die eiland en die verdrywing van sy bevolking vergeld.

In 1783 het die eilande weer onder Franse heerskappy gekom. Aangesien Brittanje teenoor die Franse Rewolusie vyandelik gesind was en as reaksie op die Franse oorlogsverklaring, was daar 'n hernieude Britse aanval op die eiland. Die hele bevolking is gedeporteer.

Ná die tweede afdanking van keiser Napoléon I Bonaparte in 1816 het Frankryk die gesag oor die eilandgroep herwin. Hulle is die laaste oorblyfsel van die eertydse uitgestrekte Franse kolonies in Noord-Amerika.

Die eiland Miquelon

Die eilande bly weens die korte afstand van die Grand Banks van Newfoundland, een van die rykste visgronde wêreldwyd, altyd belangrik vir die visvangbedryf.

Tydens die Amerikaanse prohibisie het die eilande as basis vir rampokkers soos Al Capone en Bill McCoy gedien, wat alkoholiese dranke na die Verenigde State gesmokkel het.

Nadat die Duitse Ryk tydens die Tweede Wêreldoorlog groot dele van die Europese vasteland verower het, het die eilande onder die gesag van die Franse Vichy-regering gekom. Op Kersdag van die jaar 1941 is die eilande in opdrag van generaal Charles de Gaulle deur Vrye Franse troepe onder die leiding van skout-admiraal Émile Muselier bevry. Die Franse aksie het tot 'n geskil met die Amerikaanse Departement van Buitelandse Sake gelei, wat nou bande met die Vichy-regering gehandhaaf en oorlogskepe gestuur het om die eilande terug te wen.

In 1976 het die eilande 'n oorsese département (département d'outre-mer) van Frankryk geword. Hierdie status is in 1985 gewysig, en Saint-Pierre et Miquelon was nou 'n gebied met besondere status (collectivité territoriale à statut particulier). Met die wysiging van die Franse Grondwet op 28 Maart 2003 het die eilandgroep 'n collectivité d'outre-mer (COM) geword.

## [wysig] Klimaat

Hoë lugvogtigheid en sterk winde kenmerk die klimaat van die eilande. Die winters is besonder lank en koud, terwyl die lente en vroegsomer regtig fris en mistig is. In die laatsomer en herfs is daar baie sonskynure.

## [wysig] Ekonomiese basis

Saint-Pierre et Miquelon
Saint-Pierre et Miquelon

Vier eeue lank bly die kabeljou-vissery die vernaamste bron van inkomste vir die eilanders. Weens die oorbenutting van die visvoorrade langs die Grand Banks-kusgebied het die Kanadese regering visvangkwotas ingestel, 'n maatreël wat die plaaslike en Franse visserybedryf 'n ernstige nekslag toedien.

Met die ondersteuning van die Franse regering begin die eilanders nou ander sektore van die ekonomie ontwikkel, soos byvoorbeeld toerisme, visboerdery, kreefvissery en landbou.

Die eilande het hul eie posseëls, hoewel hulle die Euro as geldeenheid gebruik.

## [wysig] Radio en televisie

Die publieke Franse televisiediens Reseau France Outre-Mer bied 'n televisie- en radioprogram aan, wat ook op die internet beskikbaar is (Windows Mediaspeler): Radio en televisie van Saint-Pierre et Miquelon.

## [wysig] Eksterne skakels

- Tourisme St Pierre & Miquelon
- Communauté de St Pierre & Miquelon

| Die Départements van Frankryk |

Metropolitaanse Frankryk
01 Ain | 02 Aisne | 03 Allier | 04 Alpes-de-Haute-Provence | 05 Hautes-Alpes | 06 Alpes-Maritimes | 07 Ardèche | 08 Ardennes | 09 Ariège | 10 Aube | 11 Aude | 12 Aveyron | 13 Bouches-du-Rhône | 14 Calvados | 15 Cantal | 16 Charente | 17 Charente-Maritime | 18 Cher | 19 Corrèze | 2A Corse-du-Sud | 2B Haute-Corse | 21 Côte-d'Or | 22 Côtes-d'Armor | 23 Creuse | 24 Dordogne | 25 Doubs | 26 Drôme | 27 Eure | 28 Eure-et-Loir | 29 Finistère | 30 Gard | 31 Haute-Garonne | 32 Gers | 33 Gironde | 34 Hérault | 35 Ille-et-Vilaine | 36 Indre | 37 Indre-et-Loire | 38 Isère | 39 Jura | 40 Landes | 41 Loir-et-Cher | 42 Loire | 43 Haute-Loire | 44 Loire-Atlantique | 45 Loiret | 46 Lot | 47 Lot-et-Garonne | 48 Lozère | 49 Maine-et-Loire | 50 Manche | 51 Marne | 52 Haute-Marne | 53 Mayenne | 54 Meurthe-et-Moselle | 55 Meuse | 56 Morbihan | 57 Moselle | 58 Nièvre | 59 Nord | 60 Oise | 61 Orne | 62 Pas-de-Calais | 63 Puy-de-Dôme | 64 Pyrénées-Atlantiques | 65 Hautes-Pyrénées | 66 Pyrénées-Orientales | 67 Bas-Rhin | 68 Haut-Rhin | 69 Rhône | 70 Haute-Saône | 71 Saône-et-Loire | 72 Sarthe | 73 Savoie | 74 Haute-Savoie | 75 Parys | 76 Seine-Maritime | 77 Seine-et-Marne | 78 Yvelines | 79 Deux-Sèvres | 80 Somme | 81 Tarn | 82 Tarn-et-Garonne | 83 Var | 84 Vaucluse | 85 Vendée | 86 Vienne | 87 Haute-Vienne | 88 Vosges | 89 Yonne | 90 Territoire de Belfort | 91 Essonne | 92 Hauts-de-Seine | 93 Seine-Saint-Denis | 94 Val-de-Marne | 95 Val-d'Oise |
Oorsese départements
971 Guadeloupe | 972 Martinique | 973 Frans-Guyana | 974 Réunion
Collectivités d'outre mer
975 Saint-Pierre et Miquelon | 985 Mayotte (collectivité départementale) | 986 Wallis-et-Futuna | 987 Frans-Polinesië (oorsese gebied)

Die administratiewe verdeling van Frankryk: Régions - Départements - Arrondissemente - Kantons - Communes

Ontsluit van "http://af.wikipedia.org../../../s/a/i/Saint-Pierre_et_Miquelon_bfcb.html"

Kategorieë: Eilande | Frankryk

##### Views

- Artikel
- Bespreking
- Huidige wysiging

##### Soek

##### Ander tale

- Aragonés
- العربية
- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Føroyskt
- Français
- Galego
- עברית
- हिन्दी
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Kernewek
- Líguru
- Lietuvių
- Nederlands
- ‪Norsk (bokmål)‬
- Novial
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Српски / Srpski
- Svenska
- Kiswahili
- Türkçe
- Українська
- 中文
- Bân-lâm-gú